REGOLAMENT TAL-KUMMISSJONI (KE) Nru 1417/2004
tad-29 ta' Lulju 2004
dwar miźuri ta’ sorveljanza fir-rigward ta’ l-importazzjoni ta’ ċerti prodotti tat-tessut li joriźinaw fir-Repubblika Għarbija tas-Sirja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 517/94 tas-7 ta’ Marzu 1994 dwar regoli komuni għall-importazzjoni ta’ prodotti tat-tessut minn ċerti pajjiźi terzi mhux koperti minn ftehim bilaterali, protokolli jew arranġamenti oħra, jew minn xi regoli speċifiċi oħra tal-Komunità dwar l-importazzjoni (1), u b’mod partikolari l-punt (b) ta’ l-Artikolu 11(1) tiegħu,
Billi:
(1)
Ir-Regolament tal-Kummissjoni (KE) Nru 2040/2002 tal-15 ta’ Novembru 2002 dwar il-miźuri ta’ sorveljanza fir-rigward ta’ l-importazzjoni ta’ ċerti prodotti tat-tessut li joriźinaw fir-Repubblika Għarbija tas-Sirja (2) jiskadi fis-17 ta’ Mejju 2004.
(2)
Is-sorveljanza ta’ l-importazzjoni ta’ ċerti prodotti tat-tessut Sirjani matul dawn l-aħħar tmintax-il xahar uriet illi ź-źieda ta’ l-importazzjoni għal ġol-Komunità, fis-sena 2000, ta’ ħajt tal-Kategorija 1 li joriġina fir-Repubblika Għarbija tas-Sirja (Sirja) bi prezz baxx ħafna, li kienet ġabet magħha źieda fl-importazzjoni minn kwaźi xejn fl-1996 sa 10 % ta’ l-importazzjoni tal-Komunità fis-sena 2000, kienet stabilizzat ruħha matul; l-ewwel tliet snin tas-sorveljanza. Madanakollu, kien hemm źieda ulterjuri fl-2003: L-importazzjoni fl-2003 źdiedet b’39.8% fuq dik ta’ l-2002 fil-volum u b’26.1% fil-valur. Skond l-aktar informazzjoni riċenti fl-2004 dik it-tendenza qed tkompli, peress illi l-importazzjoni f’Jannar 2004 irdoppjat fil-volum meta mqabbla ma’ l-istess xahar fl-2003.
(3)
L-investigazzjonijiet immexxija mill-Kummissjoni fl-2001 u fl-2002 kienu wrew illi ź-źieda fil-kapaċità tal-produzzjoni tas-Sirja u, fl-istess ħin, fil-bejgħ ta’ l-esportazzjoni tagħha fil-Komunità, kienet relatata ma’ źieda fil-kapaċità tal-produzzjoni tal-ħajt fis-Sirja. Dan kien kwaźi esklussivament orjentat lejn l-esportazzjoni u kien iffokat priàipalment fuq is-suq tal-Komunità. Żieda ulterjuri fil-kapaċità, li tidher li seħħet minn dak iź-źmien ‘il hawn, jidher li kienet il-kaġun taź-źieda fl-esortazzjoni Sirjana lejn il-Komunità fl-2003.
(4)
L-istabilità ta’ l-imgħoddi fil-volum ta’ l-esportazzjoni Sirjana għaldaqstant jidher li għosfrot u l-esportazzjoni saret aktar sinifikanti. Il-medja tal-prezzijiet ta’ l-esportazzjoni Sirjana lill-Komunità għadha qed tonqos, u qed tkun responsabbli għal uħud mill-aktar prezzijiet baxxi għall-importazzjoni fil-Komunità.
(5)
Ir-riźultati ta’ l-investigazzjonijiet li saru s’issa jindikaw tnaqqis ulterjuri fil-prezz u konsegwentement għal irkupru taź-źieda f’din l-esportazzjoni lejn il-Komunità, bħala riźultat tad-dħul fis-Sirja f’madwar nofs l-2002 ta’ kapaċità ġdida ta’ produzzjoni tal-ħajt. Madanakolli, il-fornituri kollha tal-ħajt fil-Komunià huma soġġetti jew għall- kwoti jew għal-liċenzji ta’ l-importazzjoni, bl-eċċezzjoni ta’ l-Eġittu mill-1 ta’ Jannar 2004, u tat-Turkija li hija msieħba fl-Għaqda Doganali.
(6)
Konsegwentement, l-importazzjoni għal ġol-Komunità tal-ħajt tal-Kategorija 1 li joriġina fis-Sirja għandha tkompli tkun sorveljata mill-qrib. Huwa għalhekk xieraq illi jiġi mġedded il-mekkaniźmu ta’ sorveljanza stabbilit permezz tar-Regolament tal-Kummissjoni (KE) Nru 956/2001 (3). Għal din ir-raġuni, il-prodotti tal-ħajt mibgħuta bil-baħar mis-Sirja u rilaxxati għaċ-ċirkolazzjoni ħielsa fil-Komunità għandhom jidħlu fil-Komunità taħt il-mekkaniźmu ta’ sorveljanza u jkunu soġġetti għall-ħtieġa li jiġi muri document ta’ l-importazzjoni kif stabbilit fl-Artikolu 14 tar-Regolament (KE) Nru 517/94.
(7)
Il-miźuri li għalihom hemm provvediment f’dan ir-Regolament huma konformi ma’ l-opinjoni tal-kumitat imwaqqaf mir-Regolament (KE) Nru 517/94.
ADDOTTAT DAN IR-REGOLAMENT:
Artikolu 1
L-importazzjoni għal ġol-Komunità ta’ ħajt tal-Kategorija 1, li joriġina fir-Repubblika Għarbija tas-Sirja u rilaxxat għaċ-ċirkolazzjoni ħielsa għal ġol-Komunità għandha minn qabel tkun soġġetta għal sorveljanza Komunitarja.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika sal-31 ta’ Diċembru 2004.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, nhar id-29 ta' Lulju 2004.